pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ร่วมดูแลสุขภาพประชาชนเที่ยวงานอุ่นไอรัก
วันจันทร์ที่ 10 ธันวาคม 2561
สธ.ร่วมดูแลสุขภาพประชาชนเที่ยวงานอุ่นไอรัก
กระทรวงสาธารณสุข ร่วมกับแพทย์ประจําพระองค์ กองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุข จิตอาสา และอาสาสมัครสาธารณสุข  ทั้งภาครัฐและเอกชน จัดหน่วยแพทย์จิตอาสา ร่วมดูแลสุขภาพประชาชน “งานอุ่นไอรัก คลายความหนาว” ตลอดงานพร้อมส่ง อสม.และจิ
กระทรวงสาธารณสุข ร่วมกับแพทย์ประจําพระองค์ กองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุข จิตอาสา และอาสาสมัครสาธารณสุข ทั้งภาครัฐและเอกชน จัดหน่วยแพทย์จิตอาสา ร่วมดูแลสุขภาพประชาชน “งานอุ่นไอรัก คลายความหนาว” ตลอดงานพร้อมส่ง อสม.และจิตอาสาเดินเท้าดูแลช่วยเหลือ
ผู้มาร่วมงาน
วันนี้ (10 ธันวาคม 2561) นายแพทย์สุขุม กาญจนพิมาย ปลัดกระทรวงสาธารณสุข กล่าวว่า จากการจัดงาน “อุ่นไอรัก คลายความหนาว สายน้ําแห่งรัตนโกสินทร์” โดยมีกิจกรรม“Bike อุ่นไอรัก” ในวันที่ 9 ธันวาคม 2561 พร้อมกันทั่วประเทศ ซึ่งกระทรวงสาธารณสุขได้ร่วมกับทุกภาคส่วนได้แก่ แพทย์ประจําพระองค์ กองแพทย์หลวง โรงพยาบาลในสังกัดกรุงเทพมหานคร โรงเรียนแพทย์ โรงพยาบาลสังกัดเหล่าทัพ โรงพยาบาลตํารวจ โรงพยาบาลเอกชน มูลนิธิต่างๆ เช่น มูลนิธิป่อเต็กตึ๊ง มูลนิธิร่วมกตัญญู รวมถึงจิตอาสาดูแลจัดบริการด้านการแพทย์แก่ผู้ที่เข้าร่วมกิจกรรม “งาน bike อุ่นไอรัก” และ “อุ่นไอรัก คลายความหนาว สายน้ําแห่งรัตนโกสินทร์ ” ให้ปลอดภัย ทั้งการปฐมพยาบาลกรณีเจ็บป่วยทั่วไป เจ็บป่วยฉุกเฉิน
สําหรับภาพรวมวันที่ 9 ธันวาคม 2561 ได้จัดชุดปฐมพยาบาล 746 จุด หน่วยปฐมพยาบาล 1,014 หน่วย มีผู้มารับบริการ 32,486 คน พบว่าประชาชนส่วนใหญ่มีสุขภาพแข็งแรง มีผู้มารับบริการที่หน่วยแพทย์จิตอาสาประปรายโดยผู้ป่วยป่วยส่วนใหญ่เป็นลมขอยาดมและแอมโมเนีย ได้จัดอาสาสมัครสาธารณสุขและจิตอาสาเดินเท้าแจกยาดม แอมโมเนียแก่ประชาชนที่มาร่วมงาน พร้อมทั้งคอยสังเกตเพื่อให้การดูแลผู้ที่ต้องการความช่วยเหลือมายังหน่วยแพทย์จิตอาสา
นายแพทย์สุขุม กล่าวต่อว่า สําหรับงาน“อุ่นไอรัก คลายความหนาว สายน้ําแห่งรัตนโกสินทร์” ยังคงจัดอย่างต่อเนื่องที่บริเวณลานพระราชวังดุสิตและสนามเสือป่า จนถึงวันที่ 19 มกราคม 2562 เพื่อให้การเที่ยวงานอย่างมีความสุขกับบรรยากาศที่สวยงาม ทั้งการแต่งกาย ดอกไม้ ร้านค้า ขอให้ประชาชนดูแลสุขภาพ เตรียมร่างกายให้พร้อม ดื่มน้ํามากๆ เตรียมร่ม พัด โดยเฉพาะผู้สูงอายุ เด็กเล็ก ผู้มีโรคประจําตัวขอให้ระมัดระวังเป็นพิเศษแต่หากไม่สบายหรือเจ็บป่วยฉุกเฉินจะได้รับการดูแลจากหน่วยแพทย์และจิตอาสา ซึ่งตั้งจุดให้บริการ 3 จุด ดังนี้ จุดที่ 1 รพ.สนามตรงข้าม พระที่นั่งอนันตสมาคม จุดที่ 2 อยู่บริเวณ golden place ในสนามเสือป่า และจุดที่ 3 บริเวณ ธนาคาร ทหารไทย ในสนามเสือป่า โทรสายด่วน 1669
******************************* 10ธันวาคม 2561
***********************
รัฐบาลไทย-ข่าวทำเนียบรัฐบาล-อธิบดีกรมบังคับคดีนำเสนอการปรับปรุงแก้ไขประมวลกฎหมายวิธีพิจารณาความแพ่ง ภาคบังคับคดี  ต่อที่ประชุมการบังคับคดีโลก (The World Enforcement Conference)  ณ นครเซี่ยงไฮ้ สาธารณรัฐประชาช
วันพุธที่ 23 มกราคม 2562
อธิบดีกรมบังคับคดีนําเสนอการปรับปรุงแก้ไขประมวลกฎหมายวิธีพิจารณาความแพ่ง ภาคบังคับคดี  ต่อที่ประชุมการบังคับคดีโลก (The World Enforcement Conference)  ณ นครเซี่ยงไฮ้ สาธารณรัฐประชาช
อธิบดีกรมบังคับคดีนําเสนอการปรับปรุงแก้ไขประมวลกฎหมายวิธีพิจารณาความแพ่ง ภาคบังคับคดี ต่อที่ประชุมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
เมื่อวันที่ ๒๒ มกราคม ๒๕๖๒ เวลา ๑๗.๐๐ น.
ในการประชุมการบังคับคดีโลก (The World Enforcement Conference)
ที่มี Mr.Zhou Qiang ประธานศาลฎีกา สาธารณรัฐประชาชนจีน (Chief Justice, President of the Supreme
People’s Court of The People’s Republic of China) เป็นประธานการประชุม
นางสาวรื่นวดี สุวรรณมงคล อธิบดีกรมบังคับคดี ได้นําเสนอต่อที่ประชุมการบังคับคดีโลก
ในหัวข้อ การพัฒนาและปรับปรุงแก้ไขประมวลกฎหมายวิธีพิจารณาความแพ่ง ภาคบังคับคดี
ที่มีผลใช้บังคับ เมื่อวันที่ ๕ กันยายน ๒๕๖๐ ที่ถือว่าเป็นการปรับปรุงแก้ไขครั้งสําคัญ
โดยได้กล่าวถึงการแก้ไขกฎหมายตามนโยบายรัฐบาล บทบาทของการบังคับคดีต่อความสามารถ
ในการแข่งขันของประเทศและการเสริมสร้างความเชื่อมั่นของผู้ลงทุน ความยากง่ายในการประกอบธุรกิจ (EoDB) ของธนาคารโลก และการพัฒนากรมบังคับคดีไปสู่ LED ๔.๐
โดยนําระบบเทคโนโลยีและดิจิทัลมาใช้ในกระบวนการทํางาน เพื่อเพิ่มประสิทธิภาพและอํานวยความสะดวกให้กับประชาชน รวมทั้งได้กล่าวถึงการสัมมนาระหว่างประเทศ
ที่กระทรวงยุติธรรม และกรมบังคับคดีที่จะจัดในระหว่างวันที่ ๑๙ – ๒๑ มีนาคม ๒๕๖๒
ในหัวข้อการบังคับคดีในยุคการเปลี่ยนแปลงทางเทคโนโลยีอย่างฉับพลัน
(Civil Enforcement Judgment under a Disruptive Technology)
รัฐบาลไทย-ข่าวทำเนียบรัฐบาล-รองนายกฯ อนุทิน เปิดศูนย์ศึกษาจิตเวชศาสตร์ ภาคเหนือตอนล่าง รพ.จิตเวชพิษณุโลก
วันพฤหัสบดีที่ 20 สิงหาคม 2563
รองนายกฯ อนุทิน เปิดศูนย์ศึกษาจิตเวชศาสตร์ ภาคเหนือตอนล่าง รพ.จิตเวชพิษณุโลก
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลจิตเวชพิษณุโลก ดูแลผู้มีปัญหาสุขภาพจิต จิตเวช และยาเสพติด ในภาคเหนือตอนล่าง และเป็นศูนย์ศึกษาด้านจิตเวชศาสตร์ แก่นักศึกษาแพทย์ พยาบาล วิชาชีพที่เกี่ยวข้อง
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลจิตเวชพิษณุโลก ดูแลผู้มีปัญหาสุขภาพจิต จิตเวช และยาเสพติด ในภาคเหนือตอนล่าง และเป็นศูนย์ศึกษาด้านจิตเวชศาสตร์ แก่นักศึกษาแพทย์ พยาบาล วิชาชีพที่เกี่ยวข้อง
วันนี้ (20 สิงหาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดป้ายโรงพยาบาลจิตเวชพิษณุโลก จังหวัดพิษณุโลก โดยมีนายแพทย์เกียรติภูมิ วงศ์รจิต อธิบดีกรมสุขภาพจิต ผู้บริหารกระทรวงสาธารณสุข ร่วมพิธี และให้สัมภาษณ์ว่า ปัจจุบันทั่วโลกพบปัญหาสุขภาพจิตและจิตเวชเพิ่มสูงขึ้น จากสภาพสังคม สิ่งแวดล้อม ความเครียด ที่ส่งผลต่อสุขภาพกายและสุขภาพจิต สําหรับประเทศไทย กรมสุขภาพจิตประเมินว่า มีผู้ป่วยที่จําเป็นต้องเข้ารับบริการ 10 ล้านคน กระทรวงสาธารณสุข ได้มีนโยบายเพิ่มการเข้าถึงบริการด้านสุขภาพจิต ทั้งการส่งเสริม ป้องกัน ฟื้นฟู รวมทั้งจัดระบบการดูแล บําบัดรักษาอย่างครบวงจร ให้ครอบคลุมทุกภูมิภาค ดูแลเชื่อมโยงและมีระบบส่งต่อ ตั้งแต่ชุมชน โรงพยาบาลทุกระดับ โรงพยาบาลจิตเวช และสถาบันเฉพาะทาง ระบบการให้คําปรึกษาสายด่วน 1323 ซึ่งโรงพยาบาลจิตเวชพิษณุโลก เป็นโรงพยาบาลที่เปิดให้บริการล่าสุด และอยู่ระหว่างเตรียมการเปิดอีก 1 แห่งคือโรงพยาบาลจิตเวชหัวหิน จังหวัดประจวบคีรีขันธ์
“ขอให้ประชาชนเปิดใจยอมรับว่าปัญหาหรือโรคทางจิตเวชหลายโรคสามารถรักษาให้หายได้ ครอบครัวเป็นส่วนสําคัญที่จะต้องเข้าใจและดูแลผู้ป่วยให้กินยาอย่างต่อเนื่อง หากประชาชนมีสุขภาพจิตดี จะส่งผลต่อการมีสุขภาพกายที่ดี ช่วยลดค่าใช้จ่ายด้านการรักษา เพิ่มรายได้ ประชาชนแข็งแรง ทําให้เศรษฐกิจประเทศแข็งแรง”นายอนุทินกล่าว
ด้านนายแพทย์เกียรติภูมิ วงศ์รจิต อธิบดีกรมสุขภาพจิต กล่าวว่า กรมสุขภาพจิต มีสถาบันเฉพาะทางพัฒนาและถ่ายทอดวิชาการงานสุขภาพจิตและจิตเวช 8 แห่ง มีโรงพยาบาลจิตเวชให้บริการสุขภาพจิตครอบคลุมทั่วประเทศจํานวน 12 แห่ง และมีศูนย์สุขภาพจิต เป็นศูนย์วิชาการ ส่งเสริมและสนับสนุนการดําเนินด้านสุขภาพจิตชุมชนในพื้นที่รับผิดชอบ ครอบคลุม 13 เขตสุขภาพ สําหรับโรงพยาบาลจิตเวชพิษณุโลก นอกจากจะเป็นโรงพยาบาลที่ให้บริการบําบัดรักษา ส่งเสริม ป้องกัน ฟื้นฟูสมรรถภาพแก่ผู้มีปัญหาสุขภาพจิตและผู้ป่วยโรคทางจิตเวช และมีคลินิกกัญชาทางการแพทย์ ให้บริการประชาชนในภาคเหนือตอนล่าง (เขตสุขภาพที่ 2) ประกอบด้วย จังหวัดพิษณุโลก เพชรบูรณ์ อุตรดิตถ์ สุโขทัย ตาก และพื้นที่ใกล้เคียงแล้ว ยังเป็นสถานที่ให้การศึกษาทางจิตเวชศาสตร์แก่นักศึกษาแพทย์ นักศึกษาพยาบาล และวิชาชีพที่เกี่ยวข้อง ขณะนี้ มีผู้รับบริการเดือนละ 300 – 400 ราย ส่วนใหญ่เป็นโรคซึมเศร้า โรคจิตเภท โรคทางจิตเวช ภาวะการปรับตัวผิดปกติ (Adjustment Disorder)
************************************* 20 สิงหาคม 2563
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมการจัดกิจกรรมเชิญธงชาติไทย เนื่องในวันพระราชทานธงไทยและครบรอบ 100 ปี ธงชาติไทย
วันพฤหัสบดีที่ 14 กันยายน 2560
รมต.นร. ออมสินฯ เป็นประธานการประชุมการจัดกิจกรรมเชิญธงชาติไทย เนื่องในวันพระราชทานธงไทยและครบรอบ 100 ปี ธงชาติไทย
รมต.นร. ออมสินฯ เปิดเผยถึงรัฐบาลจัดกิจกรรมเชิญธงชาติไทย เนื่องในวันพระราชทานธงไทยและครบรอบ 100 ปี ธงชาติไทย การใช้สัญลักษณ์ “100 ปี ธงชาติไทย ร้อยดวงใจไทยทั้งชาติ”  พร้อมจัดนิทรรศการฯ
วันนี้ (14 กันยายน 2560) เวลา 16.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมการจัดกิจกรรมเชิญธงชาติไทย เนื่องในวันพระราชทานธงไทยและครบรอบ 100 ปี ธงชาติไทย ซึ่งมีสาระสําคัญ ดังนี้
ที่ประชุมรับทราบ การใช้สัญลักษณ์ “100 ปี ธงชาติไทย ร้อยดวงใจไทยทั้งชาติ” ตามที่ พลเอก ประยุทธ์ จันทร์โอชา นายกรัฐมนตรีให้ความเห็นชอบ ทั้งนี้ ที่ประชุมได้มีมติเห็นชอบกําหนดการจัดกิจกรรมดังกล่าว ในวันพฤหัสบดี ที่ 28 กันยายน 2560 เวลา 08.00 น. พร้อมจัดนิทรรศการธงชาติไทย ณ ทําเนียบรัฐบาล โดยนายกรัฐมนตรีให้เกียรติเป็นประธานเปิดงาน พร้อมมอบตราสัญลักษณ์ฯ ให้แก่ผู้แทนส่วนราชการ วิทยากร ผู้แทนศิลปิน นักแสดง นักร้อง และนักกีฬา เพื่อประชาสัมพันธ์งานฯ อย่างทั่วถึง
ทั้งนี้ จะมีการซ้อมใหญ่ในวันที่ 19 กันยายน 2560 ซึ่งจะมีหน่วยงานที่เกี่ยวข้องทั้งภาครัฐ รัฐวิสาหกิจ กระทรวง ทบวง กรม ต่างๆ ร่วมสร้างจิตสํานึกของการรักชาติ และให้ความสําคัญประวัติความเป็นมาและความสําคัญของธงชาติไทย ซึ่งเป็นสัญลักษณ์แห่งการหลอมรวมใจ ความรัก และความสามัคคี สร้างเสริมความภูมิใจในความเป็นชาติ อันจะก่อเกิดเป็นพลังอันยิ่งใหญ่ในการพัฒนาชาติไทยให้เจริญก้าวหน้าอย่างยั่งยืนสืบไป
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รมว.ทส. ให้การต้อนรับเอกอัครราชทูตราชอาณาจักรสวีเดนประจำประเทศไทย
วันจันทร์ที่ 7 ตุลาคม 2562
​รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย
​รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย
รมว.ทส. ให้การต้อนรับเอกอัครราชทูตราชอาณาจักรสวีเดนประจําประเทศไทย
วันนี้ (4 ต.ค. 62) เวลา 14.00 น.ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อมนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับนายสตัฟฟาน แฮร์สเตริม (Mr. Staffan Herrstrom) เอกอัครราชทูตราชอาณาจักรสวีเดนประจําประเทศไทย เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม โดยชื่นชมความพยายามของประเทศไทยในการดําเนินการเพื่อแก้ไขปัญหาขยะทะเล ทั้งภายในประเทศและระดับภูมิภาค ในการเป็นเจ้าภาพจัดการประชุมระดับรัฐมนตรีอาเซียนสมัยพิเศษเรื่องขยะทะเล เมื่อวันที่ ๕ มีนาคม ๒๕๖๒ และมีผลลัพธ์จากการประชุมที่สําคัญ คือ Framework of Actionเพื่อการแก้ไขปัญหาขยะทะเล นอกจากนี้ เห็นว่าการจัดการกับการเปลี่ยนแปลงสภาพภูมิอากาศ เป็นปัญหาสําคัญของโลกในปัจจุบัน จําเป็นต้องสร้างการเปลี่ยนแปลงและการตระหนักรู้ของคนรุ่นใหม่ให้มีส่วนร่วมในการแก้ไขปัญหาดังกล่าว
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมแจ้งว่า ประเทศไทยให้ความสําคัญอย่างยิ่งในการจัดการกับปัญหาด้านทรัพยากรธรรมชาติและสิ่งแวดล้อม โดยเฉพาะอย่างยิ่ง ปัญหาขยะพลาสติก และขยะทะเล โดยเห็นว่าการดําเนินการจัดการขยะตั้งแต่ต้นทางเป็นเรื่องสําคัญและจําเป็น ควบคู่กับการสร้างจิตสํานึกให้กับประชาชนทิ้งขยะให้ถูกที่ม อีกทั้งยังต้องมีมาตรการในการลดการใช้ถุงพลาสติกโดยตั้งแต่ในวันที่ ๑ มกราคม ๒๕๖๓ เป็นต้นไป ศูนย์การค้า ห้างสรรพสินค้า ซุปเปอร์มาร์เก็ต และร้านสะดวกซื้อในเครือบริษัทใหญ่ ๔๓ ภาคี จะนําร่องงดแจกถุงพลาสติกแก่ลูกค้า นอกจากนี้ ได้แจ้งการดําเนินการเพื่อแก้ไขปัญหาขยะทะเลของประเทศไทย โดยได้ดําเนินโครงการชายหาดปลอดบุหรี่ ในพื้นที่นําร่อง ๒๔ แห่ง ๑๕ จังหวัดชายฝั่งทะเล เพื่อลดปริมาณขยะจากก้นบุหรี่ซึ่งพบเป็นอันดับต้นๆ รวมถึงดําเนินการติดตั้งทุ่นกักขยะบริเวณปากแม่น้ําและปากคลองที่มีแนวเชื่อมต่อกับทะเล เพื่อกักขยะลอยน้ําไม่ให้ไหลลงสู่ทะเล ซึ่งการดําเนินการเพื่อแก้ไขปัญหาดังกล่าว ต้องอาศัยความร่วมมือจากภาคส่วนต่างๆ
รัฐบาลไทย-ข่าวทำเนียบรัฐบาล-พิธีบรรพชาอุปสมบทเฉลิมพระเกียรติ​ 156 รูป
วันศุกร์ที่ 26 กรกฎาคม 2562
พิธีบรรพชาอุปสมบทเฉลิมพระเกียรติ​ 156 รูป
เมื่อ 26 ก.ค.62 พล.อ.ณัฐ อินทรเจริญ ปลัดกระทรวงกลาโหม เป็นประธานในพิธีบรรพชาอุปสมบทเฉลิมพระเกียรติ​ 156 รูป
เมื่อ 26 ก.ค.62 พล.อ.ณัฐ อินทรเจริญ ปลัดกระทรวงกลาโหม เป็นประธานในพิธีบรรพชาอุปสมบทเฉลิมพระเกียรติ​ 156 รูป เนื่องในโอกาสมหามงคลวันเฉลิมพระชนมพรรษา​พระบาทสมเด็จพระวชิรเกล้าเจ้าอยู่หัว และสมเด็จพระบรมราชชนนีพันปีหลวง ตั้งแต่ 26 ก.ค. -​ 13 ส.ค.62 ณ อาคารโพธิญาณมหาวิชชาลัย(พุทธมณฑล)​ อําเภอพุทธมณฑล​ จ.นครปฐม​ โดยมีวัตถุประสงค์​เพื่อให้ข้าราชการทหาร ตํารวจ และประชาชนทั่วไป ได้แสดงออกถึงความจงรักภักดี น้อมรําลึกในพระมหากรุณาธิคุณ​ต่อสถาบันพระมหากษัตริย์​ และพัฒนาคุณธรรมแก่กําลังพลให้เป็นคนดีมีคุณภาพในสังคมต่อไป
รัฐบาลไทย-ข่าวทำเนียบรัฐบาล-นายกรัฐมนตรีระบุการเลือกตั้งท้องถิ่น ต้องรอเวลาที่เหมาะสม
วันอังคารที่ 11 กรกฎาคม 2560
นายกรัฐมนตรีระบุการเลือกตั้งท้องถิ่น ต้องรอเวลาที่เหมาะสม
นายกรัฐมนตรีระบุการเลือกตั้งท้องถิ่น ต้องรอเวลาที่เหมาะสม
วันนี้ (11 กรกฎาคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเลือกตั้งท้องถิ่น รวมถึงการเลือกตั้งของ กรุงเทพมหานครว่า ต้องเป็นช่วงเวลาหลังจากพระราชพิธีถวายพระเพลิงพระบรมศพพระบาทสมเด็จพระเจ้าอยู่หัวรัชกาลที่ 9 และพระราชพิธีบรมราชาภิเษกในหลวงรัชกาลที่ 10 ซึ่งทุกอย่างเป็นไปตามโรดแมป และเวลาที่เหมาะสม
ส่วนการแต่งตั้งโยกย้ายข้าราชการระดับสูงนั้น นายกรัฐมนตรีกล่าวว่า ส่วนราชการจําเป็นต้องส่งบัญชีรายชื่อแต่งตั้งโยกย้ายข้าราชการข้าราชการระดับสูงทั้งระบบมาให้ดู เพื่อจะดูความเหมาะสม ความสามารถ และความอาวุโส ซึ่งคาดว่าจะใช้เวลาภายใน 2 อาทิตย์นี้ ทั้งนี้ การแต่งตั้งโยกย้ายให้เป็นไปตามกลไกของการพิจารณาของคณะกรรมการการแต่งตั้งของหน่วยงานนั้น ๆ พร้อมกล่าวยืนยันไม่มีการแต่งตั้งข้ามสายงาน จะต้องเติบโต ตามสายงานเป็นหลัก แต่ถ้าจะมีการแต่งตั้งข้ามสายงานจะต้องมีเหตุผลที่เหมาะสม
--------------------------------------
รัฐบาลไทย-ข่าวทำเนียบรัฐบาล-สมาคมประมงแห่งประเทศไทยนำคณะ. เข้าพบแสดงความขอบคุณ รอง นรม. และ รมว.กห. ที่ผลักดันแก้ปัญหาบรรเทาความเดือดร้อนของชาวประมง
วันพฤหัสบดีที่ 28 ธันวาคม 2560
สมาคมประมงแห่งประเทศไทยนําคณะ. เข้าพบแสดงความขอบคุณ รอง นรม. และ รมว.กห. ที่ผลักดันแก้ปัญหาบรรเทาความเดือดร้อนของชาวประมง
สมาคมประมงแห่งประเทศไทยนําคณะ. เข้าพบแสดงความขอบคุณ รอง นรม. และ รมว.กห. ที่ผลักดันแก้ปัญหาบรรเทาความเดือดร้อนของชาวประมง
พล.ท. คงชีพ ตันตระวาณิชย์ โฆษกกระทรวงกลาโหม เปิดเผยว่า เมื่อ 27 ธ.ค.60 เวลา 1300 สมาคมประมงแห่งประเทศไทยและคณะจํานวน 50 คน นําโดย นายมงคล สุขเจริญคณา ได้เข้าพบ พล.อ.
ประวิตร วงษ์สุวรรณ รอง นรม. และ รมว.กห. พร้อมทั้ง รมว.กษ. ณ สโมสรกองทัพบก เพื่อแสดงความขอบคุณ ที่ได้ผลักดันการแก้ปัญหาบรรเทาความเดือดร้อนเร่งด่วนของชาวประมงที่ผ่านมา. โดยพิจารณาทบทวนความเหมาะสมแนวทางการแก้ปัญหา IUU ในส่วนที่ส่งผลกระทบต่อวิถีชีวิตและการประกอบอาชีพประมงไทย ที่ยังคงตอบสนองแนวทางการแก้ไขปัญหาตามกรอบที่ EU กําหนด
ทั้งเรื่องการพิจารณาเพิ่มวันทําการประมงที่เหมาะสมกับขีดความสามารถการทําประมงและการรักษาฟื้นฟูทรัพยากรสัตว์น้ํา . การเร่งรัดโครงการซื้อเรือประมงเพื่อบรรเทาผลกระทบจากชาวประมงที่เลิกกิจการ การจัดตั้งกองทุนประมงเพื่อแบ่งเบาภาระค่าใช้จ่ายบางส่วนของชาวประมงที่ต้องดําเนินการตามข้อบังคับ. การแก้ปัญหาการจ่ายเงินแรงงานประมงที่เป็นธรรมกับทุกฝ่าย. รวมทั้งการแก้ปัญหาการครอบครองเครื่องวิทยุติดต่อสื่อสาร จนเป็นที่พอใจร่วมกัน
พล.อ.ประวิตรฯ ได้กล่าวย้ําว่า รัฐบาลให้ความสําคัญยิ่งกับการแก้ปัญหา IUU ที่ต้องผลักดันอย่างเต็มกําลัง เพื่อให้การทําประมงของไทยได้รับความเชื่อมั่นจากต่างประเทศ ขณะเดียวกันต้องได้รับการยอมรับกับผู้ประกอบการประมงไทย ซึ่งพัฒนาการความคืบหน้าของการแก้ปัญหา เกิดจากการตระหนักถึงปัญหาและผลกระทบที่เกิดขึ้นร่วมกัน. ความร่วมมือที่เกิดจากความเข้าใจและการยอมรับร่วมกัน ประกอบกับความเสียสละที่คํานึงถึงประโยชน์ร่วมกัน. พร้อมทั้ง ขอขอบคุณสมาคมประมงที่มีความเข้าใจและให้ความร่วมมือมาโดยตลอดสําหรับการจัดสรรเพิ่มวันทําการประมงที่เหมาะสม กระทรวงเกษตรโดยกรมประมง จะเร่งออกประกาศเป็นของขวัญแก่ชาวประมงให้ทันก่อนปีใหม่ต่อไป
รัฐบาลไทย-ข่าวทำเนียบรัฐบาล-ปรับแผนแจกจ่ายหน้ากากอนามัย เน้นกระจายไปยังบุคลากรทางการแพทย์ กลุ่มเสี่ยง
วันพุธที่ 8 เมษายน 2563
ปรับแผนแจกจ่ายหน้ากากอนามัย เน้นกระจายไปยังบุคลากรทางการแพทย์ กลุ่มเสี่ยง
วันพุธที่ 8 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับแผนการแจกจ่ายหน้ากากอนามัย โดยประสานโรงงานเพิ่มกําลังการผลิตหน้ากากนามัยเป็น 2,300,000 ชิ้น/วัน และจัดสรรหน้ากากใหม่ เน้นกระจายไปยังบุคลากรทางการแพทย์ กลุ่มเสี่ยง อสม. ผู้ป่วย และเจ้าหน้าที่ที่ต้องสัมผัสกับประชาชน โดยขนส่งผ่านบริษัท ไปรษณีย์ไทย จํากัด ไปยังโรงพยาบาลต่าง ๆ ทั่วประเทศ 1,300,000 ชิ้น/วัน และขนส่งไปยังศาลากลางจังหวัดทั่วทุกภูมิภาค 1,000,000 ชิ้น/วัน เพื่อให้ผู้ว่าราชการจังหวัด นําไปจัดสรรให้แก่ผู้ที่มีความจําเป็นต้องใช้ก่อน ขณะเดียวกันรัฐบาลได้ยกเว้นภาษีนําเข้าหน้ากากอนามัยและเวชภัณฑ์ เพื่อจูงใจให้ผู้ประกอบการนําเข้าหน้ากากอนามัยมาจําหน่ายในประเทศเพิ่มขึ้น ควบคู่กับการใช้หน้ากากผ้าทางเลือกสําหรับประชาชนทั่วไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงพลังงาน จัดทำบุญตักบาตรเนื่องในวันพระราชพิธีทรงบำเพ็ญพระราชกุศล  ครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 12 ตุลาคม 2560
กระทรวงพลังงาน จัดทําบุญตักบาตรเนื่องในวันพระราชพิธีทรงบําเพ็ญพระราชกุศล  ครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
รัฐมนตรีว่าการกระทรวงพลังงาน นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงพลังงาน ร่วมร่วมทําบุญตักบาตรพระสงฆ์ 89 รูป เนื่องในวันพระราชพิธีทรงบําเพ็ญพระราชกุศลครบรอบ 1 ปี วันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (12 ตุลาคม 2560) พล.อ.อนันตพร กาญจนรัตน์ รัฐมนตรีว่าการกระทรวงพลังงาน นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงพลังงาน จํานวน 999 คน ร่วมร่วมทําบุญตักบาตรพระสงฆ์ 89 รูป เนื่องในวันพระราชพิธีทรงบําเพ็ญพระราชกุศลครบรอบ 1 ปี วันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อถวายเป็นพระราชกุศล และน้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงอุทิศพระวรกายประกอบพระราชกรณียกิจซึ่งนํามายังประโยชน์สุขและความเจริญรุ่งเรืองแก่ประชาชนชาวไทยและประเทศชาติตลอดช่วงเวลาที่พระองค์ทรงครองราชย์
โดยก่อนเริ่มพิธีทําบุญตักบาตร รัฐมนตรีว่าการกระทรวงพลังงานได้นําคณะผู้บริหาร และผู้เข้าร่วมงาน ถวายความเคารพเบื้องหน้าพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร พร้อมยืนสงบนิ่งเป็นเวลา 89 วินาที ณ บริเวณด้านหน้าอาคารบี-อาคารเอ ศูนย์เอนเนอร์ยี่คอมเพล็กซ์
พร้อมกันนี้ กระทรวงพลังงาน ยังได้จัดนิทรรศการ “ภูมิพลังแห่งแผ่นดิน นวมินทร์กลางใจไทยนิรันดร์” จะจัดขึ้นในระหว่างวันที่ 9 – 12 และ 16 ตุลาคม 2560 ซึ่งเป็นนิทรรศการที่ฉายภาพพระปรีชาสามารถ และพระอัจฉริยะภาพของ พระบาทสมเด็จพระปรมินทรมหาภูมิพลอดุลยเดช โดยเฉพาะในด้านพลังงานที่พระองค์ได้ ทรงพระราชทานพระดําริด้านการพัฒนาพลังงานทดแทน โดยใช้ทรัพยากรธรรมชาติที่มีอยู่ในประเทศให้เกิดประโยชน์ เกิดการพัฒนาพลังงานยั่งยืน ซึ่งจากสายพระเนตรที่กว้างไกลที่ทรงเล็งเห็นว่าพลังงานของโลกจะใกล้หมดไป และจะมีราคาแพงขึ้น จึงได้พัฒนาพลังงานทดแทนหลายรูปแบบให้เกิดขึ้น อาทิ เชื้อเพลิงชีวภาพ จากเอทานอลและไบโอดีเซล ที่ปัจจุบันกลายเป็นเชื้อเพลิงหลักในภาคขนส่งของไทย รวมทั้งแนวทางการพัฒนาพลังงานน้ํา ลม และแสงอาทิตย์ อันก่อให้เกิดประโยชน์ต่อการสร้างความมั่นคงด้านพลังงานให้แก่ประเทศอย่างยั่งยืน ณ ลานชั้นล่าง อาคาร C ศูนย์เอนเนอร์ยี่คอมเพล็กซ์ กระทรวงพลังงาน
รัฐบาลไทย-ข่าวทำเนียบรัฐบาล-รมต. นร. สุวพันธุ์ฯ ตรวจเยี่ยมพร้อมให้นโยบายราชบัณฑิตยสภา
วันศุกร์ที่ 29 ธันวาคม 2560
รมต. นร. สุวพันธุ์ฯ ตรวจเยี่ยมพร้อมให้นโยบายราชบัณฑิตยสภา
รมต. นร. สุวพันธุ์ฯ ตรวจเยี่ยมพร้อมให้นโยบายราชบัณฑิตยสภา
วันนี้ (28 ธ.ค. 60) เวลา 10.00 น. ณ ห้องประชุม ชั้น 4 ราชบัณฑิตยสภา สนามเสือป่า กรุงเทพฯ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีพร้อมคณะ เดินทางไปตรวจเยี่ยมพร้อมให้นโยบายราชบัณฑิตยสภา
โอกาสนี้ นางสาวกนกวลี ชูชัยยะ เลขาธิการราชบัณฑิตยสภาพร้อมคณะได้ให้การต้อนรับ และได้กล่าวรายงานสรุปถึงภารกิจของราชบัณฑิตยสภาว่า ในการเป็นสถาบันหลักของเครือข่ายทางปัญญาแห่งชาติ และเป็นองค์กรพัฒนาความรู้ที่สามารถเป็นแหล่งสําคัญในการอ้างอิงทางวิชาการ ทั้งนี้ โดยมีพันธกิจในการค้นคว้า วิจัย และบํารุงสรรพวิชา แล้วนําผลงานที่ได้สร้างสรรค์นําไปออกเผยแพร่ให้เป็นคุณประโยชน์ต่อประเทศชาติและประชาชนตลอดจนดําเนินการติดต่อ แลกเปลี่ยนความรู้และประสานงานทางวิชาการกับองค์กรปราชญ์สถาบันทางวิชาการอื่น ๆ ทั้งในและต่างประเทศ รวมทั้งให้บริการทางวิชาการแก่ส่วนราชการ รัฐวิสาหกิจ องค์การมหาชนและหน่วยงานต่าง ๆ ของภาคเอกชนและประชาชน พร้อมจัดทําพจนานุกรม สารานุกรม อักขรานุกรม อนุกรมวิธาน การบัญญัติศัพท์ทางวิชาการสาขาต่าง ๆ ทั้งภาษาไทยและภาษาต่างประเทศ พร้อมทั้งมีหน้าที่อนุรักษ์ภาษาไทยมิให้เปลี่ยนแปลงไปในทางที่เสื่อม และการส่งเสริมภาษาไทยซึ่งเป็นเอกลักษณ์ของชาติ ให้มีการปรากฎเด่นชัดมากขึ้นต่อไป
พร้อมกันนี้ รัฐมนตรีประจําสํานักนายกรัฐมนตรี ได้กล่าวมอบนโยบาย โดยสรุปว่า ขอให้ตระหนักถึงบทบาทของราชบัณฑิตยสภาที่จะทําให้ประเทศชาติตั้งมั่นอยู่ในที่ที่ควรจะเป็น โดยยึดมั่นในการรักษาผลประโยชน์ของประเทศชาติมาจนกระทั่งถึงวันนี้ ซึ่งเป็นภารกิจที่ราชบัณฑิตยสภาได้ทําหน้าที่อย่างสมบูรณ์ที่สุดมาโดยต่อเนื่อง ทั้งนี้ นายกรัฐมนตรีให้ความสําคัญกับราชบัณฑิตยสภา เพราะเป็นหน่วยงานต้นแบบในการอนุรักษ์ภาษาไทยให้คงอยู่ตลอดไป จึงเห็นควรทํางานตามแนวทางดังกล่าว ซึ่งสอดคล้องกับนโยบาย Thailand 4.0 ของรัฐบาลโดยให้เกิดผลอย่างเป็นรูปธรรม ทั้งนี้ รัฐมนตรีประจําสํานักนายกรัฐมนตรี จะเป็นสะพานเชื่อมต่อระหว่างราชบัณฑิตสภาไปยังรัฐบาล เพื่อให้ได้เป้าหมายอย่างแท้จริงต่อไป
.....................................................................................................
กลุ่มประชาสัมพันธฺและเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ วางพานพุ่มดอกไม้ถวายสักการะพระบรมราชานุสาวรีย์พระบาทสมเด็จพระปกเกล้าเจ้าอยู่หัว
วันจันทร์ที่ 10 ธันวาคม 2561
ก.อุตฯ วางพานพุ่มดอกไม้ถวายสักการะพระบรมราชานุสาวรีย์พระบาทสมเด็จพระปกเกล้าเจ้าอยู่หัว
นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ เป็นประธานวางพานพุ่มดอกไม้ถวายสักการะพระบาทสมเด็จพระปกเกล้าเจ้าอยู่หัว ณ พระบรมราชานุสาวรีย์พระบาทสมเด็จพระปกเกล้าเจ้าอยู่หัว หน้าตึกรัฐสภา พระราชวังดุสิต
วันนี้ (10 ธันวาคม 2561) นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ เป็นประธานวางพานพุ่มดอกไม้ถวายสักการะพระบาทสมเด็จพระปกเกล้าเจ้าอยู่หัว โดยมีผู้บริหาร ข้าราชการกระทรวงอุตสาหกรรม ร่วมถวายสักการะ ณ พระบรมราชานุสาวรีย์พระบาทสมเด็จพระปกเกล้าเจ้าอยู่หัว หน้าตึกรัฐสภา พระราชวังดุสิต
รัฐบาลไทย-ข่าวทำเนียบรัฐบาล-รมช.มนัญญา วางศิลาฤกษ์อาคารสำนักงานองค์การส่งเสริมกิจการโคนมแห่งประเทศไทย
วันจันทร์ที่ 3 สิงหาคม 2563
รมช.มนัญญา วางศิลาฤกษ์อาคารสํานักงานองค์การส่งเสริมกิจการโคนมแห่งประเทศไทย
รมช.มนัญญา วางศิลาฤกษ์อาคารสํานักงานองค์การส่งเสริมกิจการโคนมแห่งประเทศไทย ( อ.ส.ค. ) กรุงเทพฯ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีวางศิลาฤกษ์อาคารสํานักงานองค์การส่งเสริมกิจการโคนมแห่งประเทศไทย ( อ.ส.ค. )กรุงเทพฯ พร้อมด้วยนายสุชาติ จริยาเลิศศักดิ์ รองผู้อํานวยการองค์การส่งเสริมกิจการโคนมแห่งประเทศไทย และผู้บริหารระดับสูง อ.ส.ค. ณ สหกรณ์จังหวัดปทุมธานี อ.คลองหลวง จ.ปทุมธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า องค์การส่งเสริมกิจการโคนมแห่งประเทศไทย ( อ.ส.ค. ) เป็นรัฐวิสาหกิจในสังกัดกระทรวงเกษตรและสหกรณ์ โดย อ.ส.ค. มีการพัฒนาองค์กรมาอย่างต่อเนื่องตลอดจนเป็นองค์กรชั้นนําด้านอุตสาหกรรมนมที่ได้รับการยอมรับทั้งในประเทศและกลุ่มประเทศอาเซียน รวมถึงเป็นผู้ผลิตในผลิตภัณฑ์นมไทย-เดนมาร์ค ซึ่งเป็นเจ้าแรกที่ผลิตนมจากน้ํานมโคสด 100% ไม่มีการผสมนมผง ซึ่งเป็นที่ยอมรับในกลุ่มผู้บริโภคทั้งในและต่างประเทศ ดังนั้นจึงจําเป็นต้องมีอาคารสํานักงานเพื่อประกอบการดําเนินงานและเป็นที่ตั้งหลักสําคัญ เนื่องจากแต่เดิมอาคารสํานักงาน อ.ส.ค. กรุงเทพฯ มีสภาพคับแคบในส่วนพื้นที่ใช้สอยในสํานักงาน และพื้นที่ภายในองค์กรไม่สะดวกแก่ผู้มาติดต่อประสานงาน อีกทั้งมีค่าใช้จ่ายในการเช่าพื้นที่ที่เพิ่มสูงขึ้นเป็นประจําทุกปี จากปัญหาดังกล่าว อ.ส.ค. จึงได้จัดทําโครงการก่อสร้างอาคารสํานักงาน อ.ส.ค. กรุงเทพฯ เพื่อเป็นสถานที่หลักในการดําเนินกิจการ
ทั้งนี้ โครงการก่อสร้างอาคารสํานักงาน อ.ส.ค. กรุงเทพฯ คณะกรรมการ อ.ส.ค. ได้อนุมัติงบประมาณเพื่อก่อสร้างอาคารสํานักงาน อ.ส.ค. กรุงเทพฯ เป็นการถาวรโดยใช้งบประมาณการก่อสร้างเฟสแรก 50 ล้านบาท เฟสสอง 36 ล้านบาท รวมทั้งสิ้น 86 ล้านบาท ซึ่งจะดําเนินการก่อสร้างแล้วเสร็จในเดือนกรกฎาคม 2564 เพื่อทําหน้าที่ส่งเสริมกิจการด้านโคนม ตลอดจนช่วยเหลือให้คําปรึกษาแก่เกษตรกร รวมไปถึงส่งเสริมและสนับสนุนการบริโภคนมและผลิตภัณฑ์นมในประเทศ รวมถึงดําเนินกิจกรรมอื่นๆ ที่เกี่ยวข้องในการส่งเสริมกิจการด้านธุรกิจอุตสาหกรรมโคนม
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมการประชุมคณะทำงาน ๕ สมัยประชุมที่ ๕๔ ด้านกฎหมายล้มละลายฯ ณ กรุงเวียนนา สาธารณรัฐออสเตรีย
วันพุธที่ 12 ธันวาคม 2561
ปลัดกระทรวงยุติธรรม ร่วมการประชุมคณะทํางาน ๕ สมัยประชุมที่ ๕๔ ด้านกฎหมายล้มละลายฯ ณ กรุงเวียนนา สาธารณรัฐออสเตรีย
ปลัดกระทรวงยุติธรรม ร่วมการประชุมคณะทํางาน ๕ สมัยประชุมที่ ๕๔ ด้านกฎหมายล้มละลายฯ ณ กรุงเวียนนา สาธารณรัฐออสเตรีย
เมื่อวันจันทร์ที่ ๑๐ ธันวาคม ๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะทํางาน ๕ สมัยประชุมที่ ๕๔ ด้านกฎหมายล้มละลาย
ของคณะกรรมาธิการสหประชาชาติด้านกฎหมายการค้าระหว่างประเทศ
(United Nations Commission on International Trade Law - UNCITRAL)
ณ กรุงเวียนนา สาธารณรัฐออสเตรีย
ทั้งนี้การประชุมดังกล่าวผู้แทนจากประเทศสมาชิกมีมติเห็นชอบให้ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานต่อเนื่องอีกวาระหนึ่ง หลังจากได้รับเลือกให้เป็นประธานคณะที่ ๕ ด้านกฎหมายล้มละลายในวาระแรกเมื่อ ๒๐ ปีที่แล้ว
สําหรับการประชุมดังกล่าวมีวาระการประชุมที่สําคัญในการพิจารณาในหัวข้อ
“กระบวนการดําเนินคดีล้มละลายข้ามพรมแดนของกลุ่มวิสาหกิจข้ามชาติ”
(Cross-border insolvency of enterprise groups) เป็นหัวข้อแรกในการประชุม ซึ่งยังไม่แล้วเสร็จ
โดยคณะทํางานฯ จะได้ทําการประชุมต่อในวันถัดไป